cyanic-selkie/wikianc huggingface dataset:
জোনাথন সুইফট
লেখক জীবন
ইংল্যান্ডে ভ্রমণকালীন সময়ে ১৭০৪ সালে প্রকাশ করেন এ টেল অব এ টাব ও দ্য ব্যাটল অব দ্য বুকস। এরফলে তিনি লেখকরূপে মর্যাদা পেতে শুরু করেন। আলেকজান্ডার পোপ, জন গে এবং জন আর্বাটনটের সাথে আজীবন বন্ধুত্বের বন্ধন গড়ে উঠে তার। ১৭১৩ সালে তাদেরকে নিয়ে স্ক্রাইলেরাস ক্লাব গড়ে তোলেন।
সুইফট চমৎকার লেখক হিসেবে তার ব্যাঙ্গাত্মক-কবিতা রচনার জন্যে প্রসিদ্ধ ছিলেন। হার্বার্ট ডেভিসের সম্পাদনায় সাম্প্রতিককালে চৌদ্দ খণ্ডে কবিতাসমগ্র প্রকাশিত হয়েছে। এছাড়াও, প্যাট রজেস ৯৫৩ পৃষ্ঠায় তার পূর্ণাঙ্গ কবিতা ও চিঠিপত্র নিয়ে ডেভিড ওলি ১৯৯৯ সালে তিন খণ্ডে পুস্তক প্রকাশ করেছেন।
রাজনৈতিক জীবন
সপ্তদশ শতকের শুরুতে জোনাথন সুইফট উত্তরোত্তর রাজনৈতিকভাবে জড়িত হতে থাকেন। লন্ডনে থাকাবস্থায় ১৭০৭ থেকে ১৭০৯ এবং পুনরায় ১৭১০ সালে লর্ড গডলফিনের নেতৃত্বাধীন হুইগ প্রশাসনে আইরিশ দাবী উত্থাপন করে ব্যর্থ হন। তিনি বিরোধী দলীয় টোরি নেতৃত্বের কাছ থেকে এ বিষয়ে সহানুভূতিসম্পন্ন আচরণ পান ও ক্ষমতাসীন অবস্থায় ১৭১০ সালে তাকে দলের মুখপত্ররূপে পরিচিত দি এক্সামিনার পত্রিকার সম্পাদকের দায়িত্ব প্রদান করে। ১৭১১ সালে রাজনৈতিক পুস্তিকা ’দ্য কনডাক্ট অব দি অ্যালাইজ’ প্রকাশ করেন যাতে ফ্রান্সের সাথে দীর্ঘস্থায়ী যুদ্ধ বন্ধে তাদের অক্ষমতার কথা তুলে ধরেন। ভবিষ্যতের টোরি সরকার খুবই গোপনে ও অবৈধপন্থায় ফ্রান্সের সাথে যুদ্ধ নিয়ে আলোচনা চালায়। এরফলে ১৭১৩ সালে আটরেখট চুক্তি সম্পন্ন হয় ও স্পেনের উত্তরাধিকার বিষয়ে যুদ্ধের পরিসমাপ্তি ঘটে।
সুইফট টোরি সরকার প্রশাসনের কেন্দ্রবিন্দুতে অবস্থান করেছিলেন। পররাষ্ট্র সচিব হেনরি সেন্ট জন ও প্রধানমন্ত্রী রবার্ট হার্লির মধ্যস্থতাকারী হিসেবে কাজ করেছেন। সুইফট তার ব্যক্তিগত অভিজ্ঞতা ও চিন্তাধারা আপদকালীন সময়ে ইস্থার জনসনের সাথে পত্রাকারে মতবিনিময় করতেন। এরফলেই পরবর্তীকালে পত্রগুচ্ছ নিয়ে প্রকাশ করেন ’দ্য জার্নাল টু স্টেলা’।
প্রভাব
জন রাসকিন তিনজন ব্যক্তির একজনরূপে সুইফটকে চিত্রিত করেছেন, যিনি তার জীবনকে ব্যাপকভাবে প্রভাবান্বিত করেছেন।
নৈতিক ও রাজনৈতিক বিষয়ের সাথে একমত না হলেও জর্জ অরওয়েল তাকে অন্যতম সেরা লেখকরূপে গণ্য করেছেন যিনি তার জীবনে প্রভাববিস্তার করেছেন।
মঙ্গল গ্রহের চাঁদ ডিমোসের সুইফট ক্র্যাটর নামকরণ হয়েছে জোনাথন সুইফটের নামানুসারে।
বহিঃসংযোগ
ই-টেক্সট রচনাবলী
সাখাওয়াত হোসেন রনি
মোহাম্মদ সাখাওয়াত হোসেন রনি (জন্ম: ৮ অক্টোবর ১৯৯১; সাখাওয়াত রনি নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।
২০০৫–০৬ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৬–০৭ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন, যেখানে তিনি ৮টি গোল করেছেন। পরবর্তীকালে, তিনি শেখ রাসেল, ঢাকা আবাহনী, শেখ জামাল এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব ফর্টিসে যোগদান করেছেন।
২০১১ সালে, রনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ৮টি গোল করেছেন। দলগতভাবে, রনি এপর্যন্ত ২টি শিরোপা জয়লাভ করেছেন, যার উভয়েই শেখ জামালের হয়ে জয়লাভ করেছেন।
প্রারম্ভিক জীবন
মোহাম্মদ সাখাওয়াত হোসেন রনি ১৯৯১ সালের ৮ই অক্টোবর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১১ সালের ২১শে মার্চ তারিখে, মাত্র ১৯ বছর ৫ মাস ১৪ দিন বয়সে, রনি ফিলিস্তিনের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৫তম মিনিটে মধ্যমাঠের খেলোয়াড় মেহেদী হাসান উজ্জ্বলের বদলি খেলোয়াড় হিসেবে তিনি মাঠে প্রবেশ করেন; ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রনি মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১১ মাস ১২ দিন পর, বাংলাদেশের জার্সি গায়ে প্রথম গোলটি করেন; ২০১৩ সালের ৪ঠা মার্চ তারিখে, নেপালের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
ব্লাউজ
thumb|আধুনিক সময়ের বাদামী ব্লাউজ
ব্লাউজ একটি ঢলঢলে উর্ধাঙ্গে পরিধেয় পোশাক, যা পূর্বে শ্রমিক, কৃষক, শিল্পী, নারী ও শিশুরা পরিধান করতো। এটি সাধারণত কোমর বা নিতম্ব পর্যন্ত সংগৃহীত থাকে (একটি কোমরবন্ধ বা বেল্ট কর্তৃক),("ব্লাউজ" ) যাতে পরিধানকারীর শরীরের উপর ঢিলেঢালাভাবে অবস্থান করে। বর্তমানে, এই শব্দটি মেয়ে বা নারীদের পোশাক শার্ট বলতে বোঝানো হয়। সাধারণত ব্লাউজ, শার্ট থেকে খানিকটা ছোট হয়ে থাকে। বিশ্বের বিভিন্ন দেশেই ব্লাউজ পরিধানের রেওয়াজ আছে। অধিকাংশ ক্ষেত্রেই ব্লাউজ অনেকটা শার্টের মতোই সামনের দিকে হুক বা বোতাম দিয়ে আটকানো থাকে। বিশ্বের অনেক দেশেই ব্লাউজ বহির্বাস হিসেবে ব্যবহৃত হলেও ভারতীয় উপমহাদেশ তথা দক্ষিণ এশিয়ার দেশগুলোতে ব্লাউজ বেশিরভাগ ক্ষেত্রে অন্তর্বাস হিসেবে পরিধানের রেওয়াজ প্রচলিত।
ব্লাউজের বুকের অংশ দুই ভাগে বিভক্ত থাকে, এবং তিন থেকে চারটি বোতাম, ফিতা বা হুকের মাধ্যমে এটি আটকানো থাকে। আধুনিক ব্লাউজের পেছন দিকেও বোতাম, হুক বা ফিতা থাকতে পারে। ব্লাউজের দুই হাত শার্টের মতো ফুলহাতা, হাফহাতা, অথবা হাত ছাড়াও হতে পারে।
বাংলাদেশ
বাঙালি নারীর ঐতিহ্যবাহী একটি অতি জনপ্রিয় পোশাক ব্লাউজ। এটি শাড়ির নিচে বুকের অংশে পরা হয়।
ভারত
বাংলাদেশ ও ভারতীয় উপমহাদেশের প্রায় সকল দেশেরই শৌখিন নারিদের শাড়ি ব্লাউজ একটি জনপ্রিয় পোশাক। একেকজন একেক রকম ব্লাউজ নকশা করে নিয়ে ব্যবহার করছেন বর্তমানে।
মনসুরেহ বেহকিশ
মনসুরেহ বেহকিশ একজন ইরানি মানবাধিকার কর্মী। তিনি ১৯৮৮ সালে ইরানের রাজনৈতিক বন্দীদের ফাঁসির দেওয়ার ফলে একসাথে পরিবারের ছয় সদস্যকে হারান।   বেহকিশ সামাজিক ন্যায়বিচার গোষ্ঠী মাদার্স অ্যান্ড ফ্যামিলি অফ খাভারান এবং মাদারস অফ লালেহ পার্কের সক্রিয় সদস্য। এই দুটি সংগঠন রাজনৈতিকভাবে অনুপ্রাণিত হত্যাকাণ্ড, আটক এবং ইরানে গুম তথা জোরপূর্বক নিখোঁজ করা বিরুদ্ধে সচেতনতা বৃদ্ধি করে।
২০১৮ সালের ফেব্রুয়ারিতে, বেহকিশকে "রাষ্ট্রের বিরুদ্ধে অপপ্রচার" এবং "দেশের বিরুদ্ধে জোটবদ্ধতার" জন্য সাড়ে সাত বছরের কারাদণ্ড দেওয়া হয়েছিল। এই সাজা ২০১১ সাল থেকে "জাতীয় নিরাপত্তার ক্ষতি করার উদ্দেশ্যে একত্রিত এবং ষড়যন্ত্র" এবং "সিস্টেমের বিরুদ্ধে প্রচারণার" জন্য আগের সাড়ে চার বছরের কারাদণ্ডের সাথে যুক্ত করা হয়েছিল।
সক্রিয়তা
বেহকিশ সামাজিক ন্যায়বিচার গোষ্ঠী মাদার্স অফ খাভারান এবং মাদার্স অফ লালে পার্ক (শোকাহত মাদার্স নামেও পরিচিত) এর একজন সক্রিয় এবং বিশিষ্ট সদস্য। তিনি ঝুঁকিতে হিউম্যান রাইটস ডিফেন্ডারদের জন্য ২০১ ফ্রন্ট লাইন ডিফেন্ডার্স অ্যাওয়ার্ডের চূড়ান্ত প্রার্থী ছিলেন।
গ্ৰেফতার ও মামলা
বেহকিশকে ২০১১ সালে গ্রেফতার করা হয়েছিল। ২৫ ডিসেম্বর, ২০১১ তারিখে তিনি "জাতীয় নিরাপত্তার ক্ষতি করার উদ্দেশ্য নিয়ে একত্রিত ও ষড়যন্ত্র" এবং "সিস্টেমের বিরুদ্ধে অপপ্রচার" করার জন্য সাড়ে চার বছরের বছরের সাজা পান।
২০১৬ সালের ১ সেপ্টেম্বর, তেহরানের ইমাম খোমেনি আন্তর্জাতিক বিমানবন্দরে আয়ারল্যান্ডে বসবাসরত তার মেয়ের সাথে দেখা করার জন্য একটি ফ্লাইটে ওঠার সময় তাকে আটকানো হয়। এই ঘটনার সময়, তার পাসপোর্ট বাজেয়াপ্ত করা হয় এবং তাকে তেহরানের এভিন কারাগারে শহীদ মোগাদ্দাস আদালতের সামনে হাজির হতে তলব করা হয়। ২৯ অক্টোবর, ২০১৬ তারিখে তাকে জানানো হয় যে তার বিরুদ্ধে "জাতীয় নিরাপত্তার বিরুদ্ধে অপরাধ করার জন্য একত্রিত হওয়া এবং মিলিত হওয়ার" এবং "সিস্টেমের বিরুদ্ধে প্রচারণা চালানো"  এবং প্রায় এক বছর পরে, ২০১৮ সালের ফেব্রুয়ারিতে তাকে ৭.৫ বছরের কারাদণ্ড দেওয়া হয়। এর আগের ৪.৫ বছরের সাজার সাথে এটি যুক্ত করা হয়েছিল। হিউম্যান রাইটস ওয়াচ এবং অ্যামনেস্টি ইন্টারন্যাশনালসহ ২০টি মানবাধিকার সংগঠনের একটি জোট একটি বিবৃতি প্রকাশ করেছে, যেখানে ইরান সরকারের বিরুদ্ধে ১৯৮০-এর দশকের মৃত্যুদণ্ডের জন্য সত্য ও ন্যায়বিচার চেয়ে শান্তিপূর্ণভাবে ব্যক্তিদের উপর অত্যাচার করার অভিযোগ আনা হয়েছে; একটি বিবৃতি যাতে স্পষ্টভাবে বেহকিশ অন্তর্ভুক্ত ছিল। আরেকটি বিবৃতিতে, অ্যামনেস্টি ইন্টারন্যাশনাল দাবি করেছে যে বেহকিশের
অ্যামনেস্টি ইন্টারন্যাশনাল আরও ব্যাখ্যা করেছে যে বেহকিশকে একজন আইনজীবী ছাড়া জিজ্ঞাসাবাদ করা হয়েছিল এবং পরবর্তী বিচারে এক ঘণ্টারও কম সময় লেগেছিল।
ফিরদাপোস্টেন
ফিরদাপোস্টেন হল একটি স্থানীয় সংবাদপত্র, যা নরওয়ের ভেস্টল্যান্ড কাউন্টির কিন পৌরসভায়  প্রকাশিত হয়। এটি ব্রেমনগার পৌরসভাও কভার করে। পত্রিকাটি ১৯৪৮ সালে নরওয়েজিয়ান লেবার পার্টির একটি মিডিয়া আউটলেট হিসাবে প্রতিষ্ঠিত হয়েছিল পত্রিকাটির প্রথম সম্পাদক ছিলেন গুতোর হ্যানসেন। প্রাথমিক পর্যায়ে কাগজটি সপ্তাহে দু'বার প্রকাশিত হয়েছিল। এটি এ-প্রেসেনের মালিকানাধীন এবং ২০০৭ সালে এর প্রচলন ছিল ৫৪৮১ অনুলিপি।
ভারতের সংবিধানের অনুচ্ছেদ ৩৭০
ভারতের সংবিধানের অনুচ্ছেদ ৩৭০ ভারতের সাবেক জম্মু ও কাশ্মীর রাজ্যে বিশেষ অধিকার প্রদান করেছিল। এটি বৃহত্তর কাশ্মীর অঞ্চলের অংশ, যা ১৯৪৭ সাল থেকে ভারত, পাকিস্তান ও চীনের মধ্যে বিতর্কিত। ১৭ নভেম্বর ১৯৫২ থেকে ৩১ অক্টোবর ২০১৯ পর্যন্ত জম্মু ও কাশ্মীর ভারতের রাজ্য ছিল এবং অনুচ্ছেদ ৩৭০ এর জন্য পৃথক সংবিধান, পৃথক পতাকা এবং অভ্যন্তরীণ প্রশাসনের জন্য স্বায়ত্তশাসন প্রদান করেছিল।
অনুচ্ছেদ ৩৭০ ভারতের সংবিধানের ভাগ ২১-এ ছিল এবং এর শিরোনাম ছিল "অস্থায়ী, অন্তর্বর্তিকালীন ও বিশেষ বিধানসমূহ"। এতে উল্লেখ ছিল যে ভারতের সংবিধানের কতটা জম্মু ও কাশ্মীরে প্রযোজ্য, তা জম্মু ও কাশ্মীর সংবিধান সভায় স্থির করা হবে। সংবিধান সভা অনুচ্ছেদ ৩৭০-কে তুলেও দিতে পারে এবং এক্ষেত্রে সমস্ত ভারতের সংবিধান রাজ্যে প্রযোজ্য হবে।
রাজ্য সংবিধান সভা গঠনের পর এটি স্থির করে দিয়েছিল ভারতের সংবিধানের কোন কোন বিধি রাজ্যে প্রযোজ্য হবে এবং এর উপর ভিত্তি করে ১৯৫৪ রাষ্ট্রপতি আদেশ ইস্যু হয়েছিল। যেহেতু অনুচ্ছেদ ৩৭০-এর তুলে দেওয়ার আগেই রাজ্য সংবিধান সভা অবলুপ্ত হয়েছিল, এটা মনে করা হয়েছিল যে অনুচ্ছেদটি ভারতের সংবিধানের স্থায়ী অংশ।
এছাড়া সংসদে জম্মু ও কাশ্মীর পুনর্গঠন আইন, ২০১৯ পাস হয়েছিল, যার ফলে জম্মু ও কাশ্মীর রাজ্য দুটি কেন্দ্রশাসিত অঞ্চলে বিভক্ত হয়েছিল: জম্মু ও কাশ্মীর ও লাদাখ।  ৩১ অক্টোবর ২০১৯-এ এই পুনর্গঠন হয়েছিল।
কেন্দ্রীয় সরকারের অনুচ্ছেদ ৩৭০ তুলে দেওয়ার সিদ্ধান্তের বিরুদ্ধে ভারতের সর্বোচ্চ আদালতে ২৩টি আবেদন দায়ের হয়েছিল এবং এর শুনানির জন্য পাঁচজন বিচারপতির বেঞ্চ ছিল।
মূল লেখা
"৩৭০। জম্মু ও কাশ্মীর রাজ্য সম্পর্কে অস্থায়ী বিধানাবলী (১) এই সংবিধানে যাহা কিছু আছে তৎসত্ত্বেও,— সীমিত থাকিবে।
ব্যাখ্যা [১৯৫০]।—এই অনুচ্ছেদের প্রয়োজনার্থে, ঐ রাজ্যের সরকার বলিতে বুঝাইবে এরূপ ব্যক্তি যিনি জম্মু ও কাশ্মীরের মহারাজা বলিয়া তৎকালে রাষ্ট্রপতির নিকট স্বীকৃতিপ্রাপ্ত হইয়াছেন ও মহারাজার পাঁচই মার্চ, ১৯৪৮ তারিখের উদ্‌ঘোষণা অনুযায়ী তৎকালে পদাধিষ্ঠিত মন্ত্রিপরিষদের মন্ত্রণামতে কার্য‌ করেন;
ব্যাখ্যা [১৯৫২]।—এই অনুচ্ছেদের প্রয়োজনার্থে, ঐ রাজ্যের সরকার বলিতে বুঝাইবে তৎকালে পদে অধিষ্ঠিত ঐ রাজ্যের মন্ত্রিপরিষদের মন্ত্রণামতে কার্য করেন এরূপ কোন ব্যক্তি যিনি ঐ রাজ্যের বিধানসভার সুপারিশক্রমে জম্মু ও কাশ্মীরের সদর-ই-রিয়াসত্‌ (এক্ষণে 'রাজ্যপাল') বলিয়া রাষ্ট্রপতির নিকটও স্বীকৃতি পাইয়াছেন।
(৩) এই অনুচ্ছেদে পূর্ববর্তী‌ বিধানাবলীতে যাহা কিছু আছে তৎসত্ত্বেও, রাষ্ট্রপতি সরকারী প্রজ্ঞাপন দ্বারা, ঘোষণা করিতে পারেন যে তিনি যে তারিখ বিনির্দিষ্ট করিতে পারেন সেই তারিখ হইতে, এই অনুচ্ছেদ আর সক্রিয় থাকিবে না অথবা তিনি যেরূপ বিনির্দিষ্ট করিতে পারেন কেবল সেরূপ ব্যতিক্রম ও সংপরিবর্তন সহ সক্রিয় থাকিবেঃ
তবে, রাষ্ট্রপতি ঐরূপ কোন প্রজ্ঞাপন প্রচার করিবার পূর্বে, (২) প্রকরণে উল্লিখিত রাজ্যের সংবিধান সভার সুপারিশ প্রয়োজন হইবে।"
বিশ্লেষণ
মহারাজা হরি সিং দ্বারা সই করা একীভূতকরণের দলিলের অনুচ্ছেদ ৭-এ বলা ছিল যে রাজ্যকে ভারতের কোনো সংবিধান মানতে বাধ্য করা হবে না। রাজ্যের অধিকার ছিল নিজস্ব সংবিধান রচনা করতে পারে। সেই অধিকারকে বজায় রাখার জন্য অনুচ্ছেদ ৩৭০ তৈরি করা হয়েছিল। সংবিধানের পণ্ডিত এ. জি. নুরানির মতে, অনুচ্ছেদ ৩৭০ এক "সোলেম কম্প্যাক্ট" (solemn compact) ধরে রাখে। ঐ অনুচ্ছেদের সঙ্গে সম্বন্ধযুক্ত না হলে কেন্দ্র বা রাজ্য কেউই তাকে সংশোধন বা অকার্যকর করতে পারে না।
অনুচ্ছেদ ৩৭০ জম্মু ও কাশ্মীরকে ছটি বিশেষ বিধির কথা বলেছিল: ৩১ অক্টোবর ১৯৫১-এ রাজ্যের সংবিধান সভা চালু হওয়ার পর রাজ্য সরকারের "ঐকমত্য" দেওয়ার ক্ষমতা অবলুপ্ত হয়ে গিয়েছিল। ১৭ নভেম্বর ১৯৫৬-এ সংবিধান সভাটি বিলুপ্ত হওয়ার পর রাজ্যের জন্য সংবিধান গৃহীত হয়েছিল এবং ক্ষমতা বৃদ্ধি করা বা কেন্দ্রীয় প্রতিষ্ঠানকে গ্রহণ করার জন্য একমাত্র সংস্থা বিলুপ্ত হয়ে গিয়েছিল।
নিউজিল্যান্ডের সাহিত্য
নিউজিল্যান্ডের সাহিত্য হল নিউজিল্যান্ডের জনগণের দ্বারা সৃষ্ট মৌখিক ও লিখিত উভয় প্রকারের সাহিত্য। এটি প্রায়শই নিউজিল্যান্ডের বিষয়, মানুষ বা স্থান নিয়ে কাজ করে, প্রধানত নিউজিল্যান্ড ইংরেজিতে লেখা হয় এবং এতে মাওরি সংস্কৃতি ও মাওরি ভাষার ব্যবহার রয়েছে। নিউজিল্যান্ডে ১৯তম শতাব্দীতে ইউরোপীয়দের আগমন ও বসতি স্থাপনের আগে, মাওরি সংস্কৃতির একটি শক্তিশালী মৌখিক ঐতিহ্য ছিল। প্রাথমিক ইউরোপীয় বসতি স্থাপনকারীরা তাদের নিউজিল্যান্ড ভ্রমণ ও অন্বেষণের অভিজ্ঞতা সম্পর্কে লিখেছেন। ইংরেজি সাহিত্য থেকে আলাদা, "নিউজিল্যান্ড সাহিত্য"-এর ধারণা ২০তম শতাব্দীর আগ পর্যন্ত উদ্ভূত হয়নি, যখন লেখকরা ভূদৃশ্য, বিচ্ছিন্নতা ও উদীয়মান নিউজিল্যান্ড জাতীয় পরিচয়ের বিষয়গুলি অন্বেষণ শুরু করেছিলেন। বিংশ শতাব্দীর শেষার্ধে মাওরি লেখকরা আরও বিশিষ্ট হয়ে ওঠেন এবং মাওরি ভাষা ও সংস্কৃতি নিউজিল্যান্ডের সাহিত্যের ক্রমবর্ধমান গুরুত্বপূর্ণ অংশ হয়ে উঠেছে।
নিউজিল্যান্ডের সাহিত্য ক্রমবর্ধমান পাঠকসংখ্যা, সাহিত্য পুরস্কার ও ফেলোশিপের মাধ্যমে লেখকদের জন্য আর্থিক সহায়তা ও প্রচার এবং সাহিত্য জার্নাল ও ম্যাগাজিনের বিকাশের মাধ্যমে আধুনিক নিউজিল্যান্ড সংস্কৃতির একটি প্রধান অংশে পরিণত হয়েছে। ছোটগল্প লেখক ক্যাথরিন ম্যানসফিল্ড, ফ্রাঙ্ক সার্জেসন ও জ্যাকি স্টর্ম, ঔপন্যাসিক জ্যানেট ফ্রেম, প্যাট্রিসিয়া গ্রেস, উইটি ইহিমারা, মরিস জি, কেরি হুলমে ও এলেনর ক্যাটন, কবি জেমস কে. ব্যাক্সটার, ফ্লেউর অ্যাডকক, সেলিনা তুসিতালা মার্শ ও হন তুওয়ারে, শিশু লেখক মার্গারেট মাহি ও জয় কাউলি, ইতিহাসবিদ মাইকেল কিং ও জুডিথ বিনি এবং নাট্যকার রজার সহ অনেক নিউজিল্যান্ড লেখক বছরের পর বছর ধরে স্থানীয় এবং আন্তর্জাতিক খ্যাতি অর্জন করেছেন।
কেপ ক্যানাভেরাল স্পেস লঞ্চ কমপ্লেক্স ৪০
স্পেস লঞ্চ কমপ্লেক্স ৪০ (এসএলসি-৪০), পূর্বতন লঞ্চ কমপ্লেক্স ৪০ (এলসি-৪০) ফ্লোরিডার কেপ ক্যানাভেরাল স্পেস ফোর্স স্টেশনটির উত্তর প্রান্তে অবস্থিত রকেটের জন্য একটি উৎক্ষেপণ মঞ্চ।
ভোজপুর জেলা, বিহার
ভূগোল
ভোজপুর জেলার আয়তন ।
কেপ ক্যানাভেরাল স্পেস লঞ্চ কমপ্লেক্স ৪০
উৎক্ষেপণ মঞ্চটি মার্কিন যুক্তরাষ্ট্রের বিমানবাহিনী টাইটান তৃতীয় ও টাইটান চতুর্থের ৫৫ টি উৎক্ষেপণের জন্য ১৯৬৫ সাল থেকে ২০০৫ সালের মধ্যে জন্য ব্যবহার করে।
ভোজপুর জেলা, বিহার
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম অন্তর্ভুক্ত করে। বিহারের যে ৩৮টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, ভোজপুর জেলা তার অন্যতম।
কেপ ক্যানাভেরাল স্পেস লঞ্চ কমপ্লেক্স ৪০
মার্কিন যুক্তরাষ্ট্রের বিমানবাহিনী ২০০৭ সালের পরে ফ্যালকন ৯ রকেট চালু করার জন্য কমপ্লেক্সটি স্পেস এক্সকে ইজারা দিয়েছে। কমপ্লেক্সটি থেকে ২০২১ সালের জানুয়ারি পর্যন্ত ফ্যালকন ৯ এর ৬২ টি উৎক্ষেপণ সম্পন্ন হয়েছে। 5 স্থির অগ্নি পরীক্ষার সময় বিপর্যয়কর ব্যর্থতার কারণে ২০১৬ সালের সেপ্টেম্বর মাসে আমোস-৬ এর ঘটনার ফলে স্থানটি ব্যাপকভাবে ক্ষতিগ্রস্ত হয়। কমপ্লেক্সটি মেরামত করা হয় এবং সিআরএস-১৩ অভিযানের জন্য ২০১৭ সালের ডিসেম্বর মাসে পরিচালনাগত অবস্থায় ফিরে আসে।
ভোজপুর জেলা, বিহার
জনপরিসংখ্যান
২০১১ সালের জনগণনা অনুসারে, ভোজপুর জেলার জনসংখ্যা ২,৭২০,১৫৫। জনসংখ্যার হিসেবে এই জেলা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৪৫তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২১.২৭%। জেলার লিঙ্গানুপাতের হার প্রতি ১০০০ পুরুষে ৯০০ জন মহিলা এবং সাক্ষরতার হার ৭২.৭৯%।
কেপ ক্যানাভেরাল স্পেস লঞ্চ কমপ্লেক্স ৪০
টাইটান ৩সি
এসএলসি-৪০ (প্রথমটির নাম এলসি -৪০ ছিল) থেকে প্রথম যাত্রাটি ছিল টাইটান ৩সি (১৮ জুন ১৯৬৫) এর প্রথম উড়ান, যানটির কার্যকারিতা পরীক্ষা করার জন্য উপরের পর্যায়ে দুটি ট্রানস্টেজ বহন করে।
ফ্যালকন ৯
মার্কিন বিমানবাহিনী ২০০৭ সালের ২৫ এপ্রিল ফ্যালকন ৯ রকেট উৎক্ষেপণ করার জন্য কমপ্লেক্সটি স্পেস এক্সকে ইজারাদেয়। স্পেস এক্স ২০০৮ সালের এপ্রিল মাসে ফ্যালকন ৯ রকেটের উৎক্ষেপণকে সমর্থন করার জন্য প্রয়োজনীয় স্থল সুবিধাসমূহের নির্মাণ শুরু হয়। নতুন সংস্কারের মধ্যে নতুন তরল অক্সিজেন ও কেরোসিন ট্যাঙ্ক স্থাপন এবং রকেট ও পেডলোড প্রস্তুতির জন্য একটি হ্যাঙ্গার নির্মাণ অন্তর্ভুক্ত ছিল। গোলাকার তরল অক্সিজেন (এলওএক্স) ট্যাঙ্কটি নাসা থেকে অর্জিত হয়। এই এলওএক্স ট্যাঙ্কটি আগে এলসি-৩৪ তে ব্যবহৃত হয়েছিল।
প্রথম ফ্যালকন ৯ রকেটটি ২০০৮ সালের শেষের দিকে এসএলসি-৪০ এ পৌঁছায় এবং এটি প্রথম ২০০৯ সালের ১০ জানুয়ারী উৎক্ষেপিত হয়। এটি নকল পেডলোড যোগ্যতা ইউনিট বহন করে ২০১০ সালের ৪ই জুন সফলভাবে প্রথম উৎক্ষেপণ কক্ষপথে পৌঁছায়।
দুর্ঘটনা ও ঘটনা
একটি ফ্যালকন ৯ রকেট ২০১৬ সালের ১ সেপ্টেম্বর এসএলসি-৪০ উৎক্ষেপণ মঞ্চে রুটিন স্ট্যাটিক ফায়ার পরীক্ষার জন্য প্রস্তুত হওয়ার সময় রকেটের দ্বিতীয় পর্যায়ের চারপাশে উত্থিত বিস্ফোরণ দ্বারা ধ্বংস হয়। পরীক্ষার অংশ হিসাবে প্রথম পর্যায়ে ইঞ্জিনটি প্রজ্জলনের আট মিনিট আগে তরল অক্সিজেন ভরার করার সময় বিস্ফোরণটি ঘটে।
বেসামরিক বিমান পরিবহন ও পর্যটন মন্ত্রণালয় (বাংলাদেশ)
বেসামরিক বিমান পরিবহন ও পর্যটন মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে দেশের বেসামরিক বিমান পরিবহন খাতের উন্নয়নে জাতীয় নীতিমালা প্রনয়ন এবং দেশীয় পর্যটনের উন্নয়ন ও বিকাশে নীতি নির্ধারণ ও সহযোগিতা করা।
বারুনি আইওসি টাউনশিপ
বারুনি আইওসি টাউনশিপ (Barauni IOC Township) ভারতের বিহার রাজ্যের বেগুসরাই জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বারুনি আইওসি টাউনশিপ শহরের জনসংখ্যা হল ১৩,৮২৫ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে বারুনি আইওসি টাউনশিপ এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
১% নিয়ম (ইন্টারনেট সংস্কৃতি)
থাম্ব|Pie chart showing the proportion of lurkers, contributors and creators under the 90–9–1 principle ইন্টারনেট দুনিয়াতে, মৌলিকধারণা হিসেবে ১ শতাংশের শাসন বা ১% নীতি বলতে ইন্টারনেটের বিষয়বস্তু মাত্র ১ শতাংশ মানুষ তৈরি করেন বলে ধারণা করা হয়। এছাড়াও ৯ শতাংশ অংশগ্রহণকারী এবং বাকি ৯০ ভাগ সাধারণ ব্যবহারকারী হিসেবে ধরা হয়। এই সমীকরণকে মাঝেমধ্যে ৯০-৯-১ কিংবা ৮৯:১০:১ হিসেবে প্রকাশ করা হয়। এই সমীকরণকে প্যারেটো নীতির সঙ্গেও তুলনা কায়। ৮০/২০ রুল'টি প্যারেটো নীতি নামে পরিচিত।
এর মূল কারণ হিসেবে লক্ষ্য করা যাচ্ছে যে বিভিন্ন অনলাইন ভিত্তিক প্লাটফর্মে কপিরাইট আইনের তোয়াক্কা না করা।
International Copyright Law অনুযায়ী কপিরাইট আইন এর আওতায় একজন নির্মাতা দু'ধরণের অধিকার রাখেন। যথাঃ -
১। ইকোনমিক রাইটস (অর্থনৈতিক অধিকার)
২। মোরাল রাইটস (আদর্শগত অধিকার)
তথ্যসূত্র
১https://www.rightsdirect.com/international-copyright-basics/
সাহো
সাহো হচ্ছে ২০১৯ সালে মুক্তিপ্রাপ্ত একটি ভারতীয় বহু-ভাষিক মারপিটধর্মী থ্রিলার চলচ্চিত্র। চলচ্চিত্রটি রচনা ও পরিচালনা করেছেন সুজিত এবং ইউ.ভি. ক্রিশনস ও টি-সিরিজের ব্যানারে যৌথভাবে প্রযোজনা করেছেন বংশী কৃষ্ণ রেড্ডি, প্রমোদ উপ্পালাপতি ও ভুষণ কুমার।  চলচ্চিত্রটির প্রধান ভূমিকায় অভিনয় প্রভাস ও শ্রদ্ধা কাপুর,  এবং একযোগে হিন্দি, তামিল ও তেলুগু ভাষায় চিত্রায়িত হয়েছে। এটির প্রভাসের হিন্দি চলচ্চিত্রে অভিষেক ও শ্রদ্ধা কাপুরের দক্ষিণ ভারতীয় চলচ্চিত্রে অভিষেক। চলচ্চিত্রটিতে ₹৩৫০ কোটি রুপি নির্মাণব্যয় হয়, যা ভারতীয় চলচ্চিত্র ইতিহাসে মুক্তিপ্রাপ্ত সবচেয়ে ব্যয়কৃত দ্বিতীয় চলচ্চিত্র।
সাহো উচ্চ-রিজল্যুশনসম্পন্ন আইম্যাক্স ক্যামেরা দিয়ে চিত্রায়িত হয়েছে। চলচ্চিত্রটি ২০১৯ সালের ৩০ আগস্ট প্রেক্ষাগৃহে ও আইম্যাক্সে আনুষ্ঠানিক মুক্তি পায়।
প্রযোজনা
চলচ্চিত্রটি নির্মাণে ₹৩৫০ কোটি রুপি ব্যয় করা হয়েছে। চলচ্চিত্রটি অস্ট্রিয়া, হায়দ্রাবাদ, মুম্বাই, আবু ধাবি, দুবাই, রোমানিয়া, ও ইউরোপের বিভিন্ন অংশে চিত্র ধারণ করা হয়েছে। ২০১৭ সালের আগস্ট মাসে মূখ্য চিত্রগ্রহণ এটি শুরু করে। অরুণ বিজয়, জ্যাকি শ্রফ, লাল, নীল নিতিন মুকেশ ও মন্দিরা বেদি প্রধান অভিনেতা প্রভাশ ও শ্রদ্ধা কাপুরের সঙ্গে বিভিন্ন গুরুত্বপূর্ণ চরিত্রে ভূমিকা পালন করেন। বাজেটের একটি বড় অংশ চলচ্চিত্রটির মারপিট দৃশ্যের জন্য ব্যয় করা হয়। আন্তর্জাতিক স্ট্যান্ট কোরিওগ্রাফার ক্যানি ব্যাটস, এটির মারপিট দৃশ্যের চিত্রগ্রহণের কাজ পরিচালনা করেন।
An action sequence, which features in an exceptionally long period of the screenplay, was shot extensively near the Burj Khalifa; 25 crores from the budget had been spent. Prabhas had gone under rigorous training, which involved cardiovascular and weight training, and plyometric obstacle races. Prabhas praised his co-star Shraddha Kapoor, stating that she was the best choice for her character. She holds a strong character in the film while Prabhas' character is a grey-shaded fictitious role. He plays the character of a cop which will keep the audience guessing until the end.
The film features some underwater sequences with Prabhas, who had learnt scuba diving in preparation. Prabhas will be dubbing his own lines in the Hindi version while a professional dubbing artist will dub for Shraddha Kapoor in the Telugu version. The film features Neil Nitin Mukesh as the antagonist. Mandira Bedi, who is known for her grey roles on the small screen, will play an out and out negative role in the film also.
চিত্রগ্রাহক বৈভাবী মার্চেন্ট দুইটি গানের চিত্রগ্রহণ করেন। চিত্রগ্রহণটি হাউজ ইফ মিউজিক, ইনসব্রাক ট্রাম, কুহতাইয়ের ফিন্সটারটাল ও অ্যাডল হোটেল সহ অস্ট্রিয়ার আলপাইন সিটি অফ ইনসব্রাকে প্রথমে শুরু হয়। কিছু দৃশ্য সীফেল্ডের কাছে চিত্রায়িত হয়। অতিরিক্ত প্রণয়ধর্মী গান স্টাবায়ের গ্লাশিয়ের-এর "টপ অফ টিরোল" মাউন্টেইন, সোল্ডেন-এর গাইস্লাচকোজেল আইসকিউ, স্বারোস্কি ক্রিস্টাল ওয়ার্ল্ডস ও টিরোল প্রদেশের রেউট্ট-এর হাইলাইন১৭৯ সাসপেনশন ব্রিজে চিত্রায়িত হয়। চলচ্চিত্রটির প্রণয়ধর্মী কিছু গানের অংশ জালৎস্‌বুর্গ বিমানবন্দরের রেডবুলস হাঙর ৭-এ চিত্রায়িত হয়। অস্ট্রিয়ার কর্মসূচির জন্য প্রযোজকের দায়িত্ব পালন করে রবিনভিল্লে ও ক্রিয়েটিভ ক্রিচারস।
সংগীত
গানগুলোর সুরারোপ করেছেন তনিষ্ক বাগচী, গুরু রনধাওয়া, বাদশা, শঙ্কর-এহসান-লায় ও আবহ সঙ্গীত সুর দিয়েছেন গিব্রন। এটির তেলুগু গান রচনা করেন শ্রীজো ও কৃষ্ণকান্ত, হিন্দি গান রচনা করেন তনিষ্ক বাগচী, গুরু রনধাওয়া, বাদশা, ও মনোজ যাদব, বিনায়ক শশীকুমার মালয়ালম গান রচনা করেন এবং তামিল গান রচনা করেন মদন কারকি।
বাজারজাতকরণ ও মুক্তি
চলচ্চিত্রটির টিজার ২০১৭ সালের ২৭ এপ্রিল প্রভাসের শেষ চলচ্চিত্র বাহুবলী ২: দ্য কনক্লুশন চলচ্চিত্রের সঙ্গে মুক্তি দেওয়া হয়। ২০১৭ সালের ২২ অক্টোবর প্রভাসের জন্মদিনে, তার প্রথম দর্শন পোস্টার প্রকাশ করা হয়। এটির পোস্টার ব্লেড রানার ২০৪৯ চলচ্চিত্রের পোস্টারের অনুরূপ সদৃশ্য হওয়ায়, অনেক ভক্ত ও অনুরাগীরা এর সমালোচনা করে, প্লাজারিজম (অন্যের কোনো কিছু, নিজের নামে চালিয়ে দেওয়া) বলে উল্লেখ করেন। ২০১৯ সালে ২৩ জুলাই, ইউ.ভি. ক্রিশনস প্রভাস ও শ্রদ্ধা কাপুর সংবলিত নতুন পোস্টার মুক্তি দেয় এবং ৩০ আগস্ট হিন্দি, মালয়ালম, তেলুগু, ও তামিল ভাষায় মুক্তির নতুন তারিখ ঘোষণা করে।
মুক্তি প্রাথমিক তারিখ থেকে সরে আসার পর, চলচ্চিত্রটি ২০১৯ সালের ৩০ আগস্ট মুক্তির তারিখ পুনঃনির্ধারণ করা হয়।
গেমস
হায়দ্রাবাদ ভিত্তিক পিক্সালট ল্যাবস সংস্থাটি তৈরী করে সাহো - দ্য গেমস, একটি ফার্স্ট-পারসন শুটার মোবাইল গেমস, যা ২০১৯ সালের ১৫ আগস্ট মুক্তি পায়।
মুক্তি
২০১৯ সালের ৩০ আগস্ট চলচ্চিত্রটি হিন্দি, তামিল ও তেলুগু ভাষায় বিশ্বব্যাপী মুক্তি দেওয়া হয়। পরে, এটি মালয়ালম ভাষায়ও ডাবিং করে মুক্তি দেওয়া হয়।
বক্স অফিস
সাহো মুক্তির প্রথম দিনে বিশ্বব্যাপী inr 1300000000 আয় করে, যা ভারতীয় চলচ্চিত্র ইতিহাসের দ্বিতীয় সর্বোচ্চ, এটি রজনীকান্তের টু পয়েন্ট জিরো'র আয়কৃত ₹১১৭ কোটি পেছনে ফেলে। কিন্তু প্রভাসের আরেক চলচ্চিত্র বাহুবলী ২: দ্য কনক্লুশন-এর আয়কৃত ₹২১২ কোটি থেকে নিচে, যা ভারতীয় চলচ্চিত্র ইতিহাসের সর্বোচ্চ আয়কৃত চলচ্চিত্রের স্থান দখল করে নেয়। দ্বিতীয় দিন শেষে, বিশ্বব্যাপী এটি ₹২২০ কোটি আয় করে। চলচ্চিত্রটি মুক্তির প্রথম সপ্তাহে বিশ্বব্যাপী inr 2940000000 আয় করে। দশদিনে সাহো inr 4000000000 আয় করে।
কাইনাত অরোরা
জীবন
অরোরা একটি পাঞ্জাবি পরিবারে জন্মগ্রহণ করেন ।তিনি প্রয়াত অভিনেত্রী দিব্যা ভারতীর দ্বিতীয় চাচাতো বোন ।
ত্রিদেবী
ত্রিদেবী (त्रिदेवी) হল হিন্দুধর্মের ত্রিমূর্তির নারী অবতারস্বরূপ তিনজন প্রভাবশালী দেবীর একটি জোড়। এঁদের ত্রিমূর্তির পত্নীত্রয়ও বলা যায়। এই তিনজনের দলে রয়েছেন হিন্দু দেবী সরস্বতী, লক্ষ্মী ও পার্বতী। শাক্তধর্ম অনুযায়ী, এই ত্রিমূর্তি সর্বোচ্চ দেবী।
ত্রিমূর্তির নারী অবতার
পুরুষতান্ত্রিক হিন্দুধর্ম ত্রিদেবীকে প্রধান দেবত্রয় "ত্রিমূর্তি"র তিনজন পত্নী এবং অপ্রধান দেবী হিসেবে গণ্য করে। কিন্তু হিন্দুধর্মের নারীবাদী শাখা শাক্তধর্মে সৃষ্টিকর্তা (সরস্বতী), পালনকর্তা (লক্ষ্মী) ও সংহারকর্তা (মহাকালী) ― এঁরা তিনজন প্রধান দেবী রূপেই বিবেচিতা হন, আর এঁদের তিন স্বামী হলেন ত্রিমূর্তিরূপী প্রধান দেবতা।
ত্রিমূর্তির পত্নীত্রয়
সৃষ্টিকর্তা ব্রহ্মার স্ত্রী সরস্বতী হলেন বিদ্যা, শিল্প ও কৃষ্টি-সংস্কৃতির দেবী। তিনি এই বিশ্বব্রহ্মাণ্ডের জ্ঞান, বুদ্ধি ও চেতনার আধার। শ্রীকৃষ্ণের জিহ্বাগ্র হতে দেবী সরস্বতীর জন্ম। মাঘ মাসের শুক্লপক্ষের পঞ্চমী তিথিতে দেবী সরস্বতীর পূজা করা হয়।
পালনকর্তা বিষ্ণুর স্ত্রী লক্ষ্মী ধন, সমৃদ্ধি ও কামনা-বাসনার দেবী। যদিও, লক্ষ্মী বস্তুগত সম্পদের দেবী রূপে ততোধিক বিবেচিত হন না, বরং তাকে শ্রী, উৎকর্ষ, সৌভাগ্য, সুখ ও মহত্বের দেবী রূপেই পূজা করা হয়। দেবী লক্ষ্মী মহর্ষি ভৃগু ও খ‍্যাতির কন‍্যা। তিনি শ্রী, কমলা, লক্ষ্মী, পদ্মা আদি নামে অভিহিত। তিনি বিষ্ণুবক্ষস্থিতা মহালক্ষ্মী। দুর্বাসা মুনির অভিশাপে শ্রীভ্রষ্ট ইন্দ্রাদি দেবগণ সমুদ্র মন্থনের মাধ্যমে দেবী লক্ষ্মীকে পুনরুদ্ধার করেন। দেবী লক্ষ্মী সত‍্যযুগে নারায়ণের সঙ্গে লক্ষ্মী, ত্রেতাযুগে রামের সঙ্গে সীতা, দ্বাপর যুগে কৃষ্ণের সঙ্গে রাধারুপে ও রুক্মিণী রূপে জন্মগ্রহণ করেছিলেন। কলিযুগে তিনি কল্কি অবতারের পত্নী, বৃহদ্রথ রাজার কন‍্যা পদ্মারূপে জন্ম নেবেন।
শিব ও শক্তি
শৈবধর্মের প্রধান দেবতা শিবের অর্ধাঙ্গিনীকে শক্তি বলা হয়। শক্তি বা পার্বতী হলেন হিন্দু দেবতাগণের শক্তিদায়িনী। সগুণ রূপে, শক্তি ছাড়া শিবের কোনো অস্তিত্ব নেই, আবার শিব ছাড়া শক্তির কোনো অস্তিত্ব নেই। নির্গুণ রূপে, শক্তি একক, তাকে সৃষ্টি বা ধ্বংস করা যায় না।
শিব হলেন আধ্যাত্মিক চেতনার স্থাণু, স্থির ও মহৎ আধার। অন্যদিকে, শক্তি হলেন সেই চেতনার গতিময় স্বরূপ। শক্তি শিবের পত্নী তথা তার সামর্থ্যের চিহ্ন।
আদ্যাশক্তি হলেন পরম ব্রহ্ম
আর ব্রহ্ম যে কি তা মুখে বলে বোঝানো যায়। হৃদয় দিয়ে উপলব্দি করতে হয়। শক্তির সাকার রুপই আদ্যাশক্তি মহামায়া।হরের এই ব্রহ্মান্ড মায়াদ্বারা আচ্ছাদিত, তাই আমরা সবাই মায়াবদ্ধ জীব। আদ্যাশক্তি মহামায়া জীবের সৎ কর্মে প্রসন্ন হয়ে ব্রহ্ম চৈতন্য দান করেন। তখন জীব চৈতন্য শক্তি ফিরে পেয়ে নিজেকে ব্রহ্মের স্বরুপ দর্শন করে। নিজে পরম ব্রহ্মের সাথে লীন হয়ে স্বয়ং ব্রহ্ম হয়ে যান।
ব্রহ্মান্ড সৃষ্টির একটি গল্প
এক ঋষি মহাদেবকে প্রশ্ন করেছিলেন। হে মহাদেব আপনার পিতা কে? মহাদেব বললেন আমার পিতা স্বয়ং ব্রহ্মা।
ঋষি আবার প্রশ্ন করলেন। তাহলে আপনার পিতামহ কে? মহাদেব বললেন বিষ্ণুদেব আমার পিতামহ।
ঋষি আবারও প্রশ্ন করলেন। আপনার পিতা স্বয়ং ব্রহ্ম, বিষ্ণুদেব আপনার পিতামহ, তাহলে আপনার প্রোপিতামহ কে? মহাদেব একটু হেঁসে উওর দিলেন আমিই আমার প্রোপিতামহ।
এই ঘটনা থেকে বোঝা যায়, শিবের এই লীলার শুরু নেই শেষও নেই। আবার বলা যায় যেখানে শুরু সেখানেই শেষ।
মহাদেব পরম ব্রহ্মের আধার, আদ্যাশক্তি মহামায়া পরম ব্রহ্মের মহাশক্তি বা চৈতন্য। মহাদেব আদ্যাশক্তি একই মহাশক্তির চেতনা।
আর এই চেতনার প্রধান চৈতন্য হলেন বিষ্ণুদেব, বিষ্ণুদেবের শক্তি হলেন মাতা লক্ষী।
জগৎ তের প্রান সঞ্চারের জন্য আবির্ভূত ব্রহ্মা।ব্রহ্মার শক্তি হলেন মাতা সরস্বতী।
ব্রহ্মা বিষ্ণু শিব হচ্ছেন ত্রিমূর্তি।
ব্রহ্ম নিরলিপ্ত কিন্তু যখন চৈতন্য শক্তিতে রুপান্তর হয় তখন চক্র আকার ধারণ করে। যার কোন শুরু বা শেষ নেই।
উদাহারন সময় দিয়ে উদাহারন দেওয়া যাক, ঘরির গোলাকার আকৃতি একটি চক্র, এই চক্রের যেখান থেকে সময় শুরু হয় শেষ হয়। যেখান শেষ হয় আবার শুরু হয়। কালচক্র ঠিক এমন যা ব্রহ্মের মধ্যে লীন থাকে।
ত্রিদেবীর মাহাত্ম্য
শক্তি বা বিমর্ষ পরম চেতনায় সমাহিত, তিনিই সৃষ্টি, পালন ও ধ্বংসের প্রয়োজনীয় রসদ। তাকে ছাড়া পরম চেতনায় উপনীত হওয়া সম্ভব নয়। যেইরকম শক্তিকে সৃষ্টি বা ধ্বংস করা যায় না, শুধু এক শক্তি থেকে অন্য শক্তিতে রূপান্তরিত হয় মাত্র, তেমনি আদি পরাশক্তি বিভিন্ন কার্য সম্পন্ন করতে নিজের রূপের বারংবার পরিবর্তন ঘটান। ভগবান পুরুষ ও নারী ― দুই রূপেই উপস্থিত। কিন্তু শক্তির সমস্ত স্বরূপই ত্রিদেবীর মহালক্ষ্মী, মহাসরস্বতী ও মহাকালী রূপে প্রকাশিত। অর্থাৎ, নিরাকার ঈশ্বর সৃষ্টিশক্তির মাধ্যমে ব্রহ্মাণ্ড সৃষ্টি করেন (সরস্বতী বা শ্রুতি বা বিদ্যা), স্থিতিশক্তির মাধ্যমে সেই জগতের সংরক্ষণ করেন (লক্ষ্মী বা আলোক বা সম্পদ) এবং সংহারশক্তির মাধ্যমে ধ্বংস করেন (মহাকালী বা তাপ বা সামর্থ্য, ধংস)। দেখা যায়, দেবতারা সৃষ্টি, পালন কিংবা ধ্বংস করতে পারেন না, কারণ তাদের সেই গুণ নেই। তাই আদ্যাশক্তি গৌরী পার্বতী অসুর বিজয়ে তাদের রক্ষা করেন। পরব্রহ্ম নিজে তিনটি ভাগে বিভক্ত হন ও তিনটি কুষ্মাণ্ড তৈরি করেন। প্রথম অণ্ড প্রস্ফুটিত হয়ে প্রথম পুরুষ নারায়ণ এর উৎপত্তি হয় আর এই ব্রহ্ম ছিলেন নারায়ণী (ইনি লক্ষ্মী নন, এখানে নারায়ণী হলেন বিষ্ণুর বোন পার্বতী পুরান অনুসারে নারায়ণী শব্দের অর্থ বিষ্ণুর বোন) জন্ম হয়। নারায়ণীকে গৌরী(পার্বতী) দেবীও বলা হয় অন্যান্য দেবীর তার অংশ তিনি শিবের জায়া। এই সময় তিনি সাকার স্বরূপে ছিলেন না। ব্রহ্মা আদ্যাশক্তির পূজা করলে, দেবী বিষ্ণুর নেত্র  থেকে সাকার স্বরূপে আবির্ভূত হন। দ্বিতীয় অণ্ড থেকে সংহারক শিব ও চতুর্থ মুখ থেকে জন্ম নেয় বিদ্যার দেবী সরস্বতী। অণ্ড থেকে শিবের জন্ম হয় প্রধান পুরুষ রূপে, এবং সরস্বতীর জন্ম হয় নিরাকার স্বরূপে, যিনি পরে চারটি বেদের জন্ম দেন। বসন্ত পঞ্চমী তিথিতে ব্রহ্মা পরম জ্ঞানকে আহ্বান করেন, তখন সরস্বতী সাকার স্বরূপে প্রকট হন ও ব্রহ্মা কে বিবাহ করেন। তৃতীয় অণ্ড থেকে ব্রহ্মা ও শিবের তৃতীয় মুখ থেকে লক্ষ্মীর জন্ম হয়। ব্রহ্মা বিশ্বব্রহ্মাণ্ড সৃষ্টির দায়িত্ব নেন এবং লক্ষ্মী তার রসদ জোগান দেওয়ার ভার নেন।
যেহেতু বিষ্ণু বিশ্বের পালন করেন, তাই তার প্রচুর রসদের দরকার হয়, তাই তার লক্ষ্মীকে প্রয়োজন। তেমনিই ব্রহ্মাণ্ড সৃষ্টিতে ব্রহ্মার দরকার হয় জ্ঞানের, যা সরস্বতী দান করেন। মৃত্যু ও সংহারকে ডেকে আনতে শংকরের প্রয়োজন হয় ক্ষমতার, যা তিনি পান তার স্ত্রী মহামায়া পার্বতীর কাছ থেকে।
ভারতের বাইরে ত্রিদেবী
জাপানি শিন্তো দেবদেবীর সাথে বৌদ্ধধর্ম ও শিনবুৎসু ধর্মের মিলনে জাপানি পুরাণে ত্রিদেবীর প্রবেশ ঘটে বেনজ়াইতেন 弁財天女 (সরস্বতী), কিশ্‌শৌতেন 吉祥天女 (লক্ষ্মী) ও দাইকোকুতেন 大黒天女 (মহাকালী) দেবী রূপে।
রজতশুভ্র মজুমদার
রজতশুভ্র মজুমদার একজন ভারতীয় কবি, কথাসাহিত্যিক ও প্রবন্ধকার। তার লেখা প্রথম কবিতা প্রকাশিত হয় ১৯৯৯ সালে এবং তার প্রথম কবিতার বই বা কাব্যগ্রন্থ হল হলুদ কাগজে তৈরি, যা ২০০২ সালে কবিতা "পাক্ষিক" থেকে প্রকাশিত হয়। তিনি ২০টি বই লিখেছেন ও ৬টি বই সম্পাদনা করেছেন।
প্রাথমিক জীবন
রজতশুভ্র মজুমদারের জন্ম অবিভক্ত বর্ধমান জেলার কেতুগ্রামে (অধুনা পূর্ব বর্ধমান জেলা) ও তিনি সেখানেই শৈশব কাটিয়েছিলেন। বর্তমানে তিনি শান্তিনিকেতনে বসবাস করছেন। তার পিতা প্রশান্ত কুমার মজুমদার স্যার আশুতোষ মেমোরিয়াল ইনস্টিটিউশনের ইতিহাসের শিক্ষক ছিলেন। রজতশুভ্র মজুমদার বর্ধমান রাজ কলেজ থেকে ইংরেজি সাহিত্যে সাম্মানিকসহ স্নাতক ও বর্ধমান বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি লাভ করেন।
কর্মজীবন
১৯৯৯ সালে সবুজ পত্র সোনার তরীর শারদ সংখ্যায় প্রকাশিত একটি ছোট্ট কবিতা মাধ্যমে কবি হিসাবে অত্মপ্রকাশ ঘটে রজতশুভ্র মজুমদারের। ২০০২ সালে তার লেখা হলুদ কাগজে তৈরি কাব্যগ্রন্থ কবিতা পাক্ষিকে এবং হলুদ বেনারসির গন্ধ নামে একটি পত্রিকাতে প্রকাশিত হয়। তার লেখা উল্লেখযোগ্য কাব্যগ্রন্থগুলি হল- অনিঃশেষ ফুলজন্ম (২০০৪- কবিতা), কবরী বাঁধি আর খুলি (২০০৫- সপ্ততর্ষী), রাধা যাবেই যমুনায়।
দেশ পত্রিকার নিয়মিত লেখক রজতশুভ্র মজুমদার কবিতার পাশাপাশি গদ্য সাহিত্যেও সমান সফল। তার প্রথম গদ্যগ্রন্থ 'সামান্য লেখা' ২০১২ সালে পুনশ্চ পত্রিকাতে প্রকাশিত হয়। গদ্যগ্রন্থটির ভূমিকা লিখেছিলেন প্রখ্যাত সাহিত্যিক নবনীতা দেবসেন। ২০১৩ সালে তার লেখা সাগরপারের সাহিত্য নামে একটি বই "সোপান" থেকে প্রকাশিত হয়। ২০১৫ নতুন গল্প ২৫ নামে আরও এক্তি বই প্রকাশিত হয় "অভিযান" প্রকাশনী থেকে।
পপ সঙ্গীত
পপ সঙ্গীত হল জনপ্রিয় সঙ্গীতের একটি ধরন। ১৯৫০ এর দশকের মাঝামাঝি সময়ে মার্কিন যুক্তরাষ্ট্র ও যুক্তরাজ্যে এর উৎপত্তি হয়। "জনপ্রিয় সঙ্গীত" ও "পপ সঙ্গীত" একে অপরের সমার্থক হিসেবে ব্যবহৃত হয়, যদিও জনপ্রিয় সঙ্গীত বলতে সকল সঙ্গীত এবং বিভিন্ন ধরন যা জনপ্রিয়তা লাভ করেছে তা বুঝানো হয়। "পপ" ও "রক" ১৯৬০ এর দশকের শেষভাগের পূর্বে সমার্থক হিসেবে ব্যবহৃত হত।
যদিও পপ সঙ্গীতকে একক চার্ট হিসেবে দেখা যায়, এটি সকল চার্ট সঙ্গীতের সমন্বিত রূপ নয়। পপ সঙ্গীত সারগ্রাহী, এবং অন্যান্য ধরন, যেমন শহুরে, নৃত্য, রক, লাতিন ও দেশী সঙ্গীত থেকে বিভিন্ন উপাদান গ্রহণ করে। এই ধরনের সঙ্গীতের বৈশিষ্ট হল এগুলো সাধারণত ছোট থেকে মাঝারি দৈর্ঘ্যের হয়ে থাকে, কিছু গীত পুনঃপুন আসে, এবং সুর সুমধুর হয়ে থাকে।
সংজ্ঞা ও ব্যুৎপত্তি
ডেভিড হ্যাচ ও স্টিভেন মিলওয়ার্ড পপ সঙ্গীতকে জনপ্রিয়, জ্যাজ ও লোক সঙ্গীত থেকে ভিন্ন একটি সঙ্গীতের ধারা বলে সংজ্ঞায়িত করেছেন। পিট সিজারের মতে, পপ সঙ্গীত হল এক ধরনের পেশাদারী সঙ্গীত যা লোক সঙ্গীত ও শিল্পকলা সঙ্গীত উভয় ধারাকে ধারণ করে। যদিও পপ সঙ্গীত একক চার্টে দেখা যায়, তবে তা সকল চার্ট সঙ্গীতের সমন্বিত রূপ নয়। এই সঙ্গীত চার্টে সঙ্গীতের বিভিন্ন উৎস, যেমন ধ্রুপদি, জ্যাজ, এবং অভিজাত সঙ্গীতের বিভিন্ন গান থেকে নেওয়া হয়। পপ সঙ্গীত সঙ্গীতের ধারা হিসেবে আলাদাভাবে বিদ্যমান এবং বিকাশ লাভ করেছে। ফলে, "পপ সঙ্গীত" একটি ভিন্ন ধারা হিসেবে বিবৃত হয়, সকলের দৃষ্টি আকর্ষণ করে। এটি একক গান ভিত্তিক সঙ্গীত যার কিশোর ও যুবকদের দিকে লক্ষ্য সৃষ্টি করা হয়, অন্যদিকে রক সঙ্গীত অ্যালবাম ভিত্তিক সঙ্গীত যার লক্ষ্য থাকে প্রাপ্ত বয়স্কদের মনোরঞ্জন।
নিক জুনিয়র
নিক জুনিয়র (Nick Jr.) হল একটি আমেরিকান পে টেলিভিশন চ্যানেল যা একই নামের নিকেলোডিয়নর দীর্ঘ-চলমান প্রোগ্রামিং ব্লক থেকে শুরু হয়েছে। এটি প্যারামাউন্ট গ্লোবাল তার নেটওয়ার্ক বিভাগর বাচ্চাদের এবং পারিবারিক গোষ্ঠীর মাধ্যমে পরিচালিত হয়। চ্যানেলটি ২৮ সেপ্টেম্বর ২০০৯-এ চালু হয় এবং প্রাথমিকভাবে প্রি-স্কুলদের লক্ষ্য করে। এর লাইনআপে নিকেলোডিয়ন উইকডে ব্লকের সিরিজ সহ মূলত উৎপাদিত প্রোগ্রামিংয়ের মিশ্রণ রয়েছে; দুটি সত্তার কারণে, নিক জুনিয়রকে "দ্য নিক জুনিয়র চ্যানেল" (মার্চ ২০১৮ অনুসারে) হিসাবে বিভ্রান্তি এড়াতে পরিচিত হয়, বিশেষ করে দিনের এমন সময়ে যেখানে উভয় পরিষেবাই প্রি-স্কুল প্রোগ্রামিং বহন করে।
চ্যানেলটি নোগিনকে প্রতিস্থাপন করেছে, যা ২০১৫ সালে একটি স্ট্রিমিং পরিষেবা হিসাবে পুনরায় চালু করা হয়েছিল এবং একটি পৃথক ভগিনী মার্কা হিসাবে কাজ করেছে। নোগিনের অনুষ্ঠান নিক জুনিয়র চ্যানেলের থেকে আলাদা: এটি মূলত তার চালুর সময় প্রাক-কিশোর-ভিত্তিক অনুষ্ঠানগুলি বহন করে, এবং এর ২০১৫ স্ট্রিমিং পরিষেবাতে বিভিন্ন ধরনের একচেটিয়া ধারাবাহিকের বৈশিষ্ট্য রয়েছে। মে ২০২১ থেকে মার্চ ২০২২ পর্যন্ত, নিক জুনিয়র চ্যানেলটি প্রতি শুক্রবার নোগিন অ্যাপ থেকে এক ঘন্টাব্যাপী অনুষ্ঠান সম্প্রচার করেছে। "নোগিন প্রেজেন্টস" শিরোনামের ব্লকটি নোগিন নোস এবং কিন্ডারউডের মতো বৈশিষ্ট্যযুক্ত অনুষ্ঠান।
কদম্বতুর
কদম্বতুর, দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি জনগণনা নগরী। এটি চেন্নাইয়ের পশ্চিম দিকে অবস্থিত একটি লোকালয় ও চেন্নাইয়ের উপগ্রহ শহর। ২০১১ খ্রিস্টাব্দের জনগণনায় এর জনসংখ্যা ছিল ১১,২৩৫ জন। কদম্বতুর ব্লকে রয়েছে ৪৩ টি গ্রাম।
পরিবহন
তিরুভেলুর ও আরক্কোণমের মধ্যবর্তী এই লোকালয়টিতে রয়েছে চেন্নাই শহরতলি রেলওয়ের কদম্বতুর রেলওয়ে স্টেশন। চেন্নাই এমটিসি-৫৩৮ বাস পরিষেবার মাধ্যমে একটি বড়পালনির সাথে পরিবহনযোগ্য। এছাড়া আন্তঃনগর বাস পরিষেবার মাধ্যমে তিরুভেলুর, কাঞ্চীপুরম, উদুকোট্টাই, পোন্নেরি, উত্তরমেরূর, তিরুবলঙ্গাড়ু ও পুন্তমল্লীর সাথে সংবদ্ধ৷
জনতত্ত্ব
২০০১ খ্রিস্টাব্দের জনগণনা অনুসারে কদম্বতুরের জনসংখ্যা ছিল ৪,৩৭০ জন।
২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ১২,২৩৫ জন, যেখানে পুরুষ ৫,৬৬৭ জন ও নারী ৫,৫৬৮ জন অর্থাৎ প্রতি হাজার পুরুষে ৯৮৩ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ১,১৬১ জন যেখানে শিশুপুত্র সংখ্যা ৬৪৮ জন এবং শিশুকন্যা সংখ্যা ৫১৩ জন। জনসংখ্যা অনুপাতে শিশু ১০.৩৩ শতাংশ। শহরটির সাক্ষরতার হার ছিল ৮৪.৭০ শতাংশ যেখানে পুরুষ সাক্ষরতার হার ৯১.৭১ শতাংশ ও নারী সাক্ষরতার হার ৭৭.৭৪ শতাংশ। শহরে মোট পরিবার সংখ্যা ২,৭৯১ টি।
দাঁত-লেজ অনুপাত
দাঁত-লেজ অনুপাত (Tooth-to-tail ratio টুথ টু টেইল রেশিও, সংক্ষেপে T3R টিথ্রিআর) একটি সামরিক বিভাষা। প্রতিটি যুদ্ধরত সৈনিককে ("দাঁত") যুদ্ধের রসদ সরবরাহ ও সমর্থন প্রদানের জন্য কতজন সামরিক কর্মচারীর প্রয়োজন হয়, এই অনুপাতটি দিয়ে তা নির্দেশ করা হয়। যদিও "দাঁত" ও "লেজ" উভয় ধরনের সামরিক সদস্যই যুদ্ধে বা জীবনের জন্য হুমকিস্বরূপ পরিস্থিতিতে পড়তে পারেন, "দাঁত" হিসেবে গণ্য সৈনিকদেরই প্রধান কাজ হল যুদ্ধে অংশ নেওয়া। এই অনুপাতটি কোনও নির্দিষ্ট পরিমাপ নয়, বরং এটি কোনও সেনাবাহিনীর প্রকৃতি সামরিক ক্ষমতার একটি সাধারণ নির্দেশক, যেখানে সেই সেনাবাহিনীর রসদ যোগান, রক্ষণাবেক্ষণ ও রসদ স্থানান্তরের পেছনে কী পরিমাণ সম্পদ নিযুক্ত আছে, তার সম্পর্কে আঁচ করা যায়।
বর্ণনা
কোনও সেনাবাহিনী দাঁত-লেজ অনুপাতটি এর প্রযুক্তিগত ক্ষমতা এবং এ কারণে সেটির সামগ্রিক ক্ষমতার সাথে ব্যস্তানুপাতিকভাবে সম্পর্কিত। যখন কোনও সেনাবাহিনীর দাঁত-লেজ অনুপাত বড় হয়, তাহলে সেটিতে তুলনামূলকভাবে বেশি সৈন্য যুদ্ধের জন্য নিবেদিত থাকে, কিন্তু এই সৈন্যরা "লেজ" দ্বারা প্রদত্ত সমর্থনের অভাবে ভোগে। এইসব সমর্থনমূলক কাজের মধ্যে আছে যুদ্ধের রসদ এবং সামরিক যোগাযোগ অবকাঠামো, যেগুলির উপরে আধুনিক সেনাবাহিনীগুলি নির্ভরশীল। যেসব সেনাবাহিনীর উচ্চ দাঁত-লেজ অনুপাত থাকে, সেগুলির হয়ত যুদ্ধে অংশগ্রহণকারী সেনার সংখ্যা বেশি থাকে, কিন্তু প্রতিটি সেনার কার্যকারিতা কম হবে। মার্কিন সেনাবাহিনীর উপরে গবেষণায় দেখা গিয়েছে যে ভিন্ন ভিন্ন যুদ্ধে দাঁত-লেজ অনুপাত ভিন্ন ভিন্ন হয়ে থাকে।
পরিগণক যন্ত্র তথা কম্পিউটার প্রযুক্তির প্রবর্তনের ফলে লেজ অংশের স্বয়ংক্রিয়করণ সম্ভব হয়েছে। মার্কিন যুক্তরাষ্ট্রের উন্নততর প্রতিরক্ষা গবেষণা প্রকল্পসমূহের সংস্থার (Defense Advanced Research Projects Agency) বিবৃত একটি লক্ষ্য হল যুদ্ধ করার কার্যকারিতা হ্রাস না করে দাঁত-লেজ অনুপাতটি বৃদ্ধি করা, অর্থাৎ যুদ্ধে অংশগ্রহণকারী কর্মীদের অনুপাতে রসদ স্থানান্তর ও সমর্থনকারী কর্মীদের সংখ্যা কমিয়ে আনা)।
ওয়াশিংটন স্টেট রুট ২৫১
রাস্তার বিবরণ
এসআর ২৫১, বর্তমানে নর্থপোর্ট বাউন্ডারী রোড বা শুধু বাউন্ডারী  রোড নামে পরিচিত। যেটি নর্থপোর্টের অ্যাট গ্রেড ইন্টারসেকশান নামে পরিচিত, এসআর ২৫ থেকে আরম্ভ হয়। তারপর রাস্তাটি কলম্বিয়া নদীর উজান বরাবর কেটল ফলস আন্তর্জাতিক রেলওয়ে পাড়ি দিয়ে চলতে থাকে।   রাস্তাটি উত্তর-পশ্চিম দিক বরাবর চলতে চলতে বেশ কিছু হেয়ারপিন টার্ণ নিয়ে বাউন্ডারী  নামক স্টিভেন্স কাউন্টিতে অবস্থিত একটি ইউনিকর্পোরেটেড এলাকায় গিয়ে সমাপ্ত হয়। বাউন্ডারী এলাকাটি ইউএস-কানাডা সীমান্তের, ব্রিটিশ কলম্বিয়ার, ব্রিটিশ কলম্বিয়া হাইওয়ে ২২এ এর পাশে অবস্থিত।
ইতিহাস
এসআর ২৫১, ১৯১২ সালে নর্থপোর্ট এবং ব্রিটিশ কলম্বিয়ার মধ্যবর্তী কাউন্টি রোড হিসেবে ব্যবহৃত হতো। তারপর ১৯১৩ সালে একে ইনল্যান্ড ইম্পায়ার হাইওয়েতে অন্তর্ভুক্ত করা হলেও ১৯১৫ সালেই তা বাতিল করা হয়। পরে এর রক্ষনাবেক্ষণের দায়িত্ব কাউন্টি প্রশাসনের হাতে দিয়ে দেয়া হয়।    ১৯৩৭ সালে সরকারী ভাবে রাস্তাটিকে কেটল ফলস থেকে ব্রিটিশ কলম্বিয়া পর্যন্ত রাজ্য সড়ক হিসেবে স্টেট রুট ২২ এর শাখা সড়কে পরিণত করা হয়। ১৯৬৫ সালে, ওয়াশিংটন যখন তার রাস্তা গুলোকে নতুন করে নামকরণ শুরু করে , তখন সেকেন্ডারী স্টেট হাইওয়ে ২২এ (এসএসএইচ ২২এ) হয়ে যায় এসআর ২৫১   এবং প্রাইমারি স্টেট হাইওয়ে ২২ (পিএসএইচ ২২) হয়ে যায় এসআর ২৫।  অবশেষে ১৯৮৩ সালে রাস্তাটিকে রাজ্য মহাসড়ক ব্যবস্থা থেকে বাদ দিয়ে স্টিভেন্স কাউন্টি প্রশাসনের অধীনে অর্পণ করা হয়।  তারপর থেকে  কোন রূপ বড় ধরনের পরিবর্তন ছাড়াই কাউন্টি প্রশাসনই রাস্তাটির রক্ষণাবেক্ষণ করছে।
৬ জানুয়ারি,২০২১-এ যুক্তরাষ্ট্রের কংগ্রেসে হামলা
}}
৬ জানুয়ারী, ২০২১-এ, ২০২০ সালের রাষ্ট্রপতি নির্বাচনে তৎকালীন মার্কিন প্রেসিডেন্ট ডোনাল্ড ট্রাম্পের পরাজয়ের পরে, তার সমর্থকদের একটি দল ওয়াশিংটন, ডিসির ইউনাইটেড স্টেটস ক্যাপিটল ভবনে আক্রমণ করেছিল। তাদের লক্ষ্য ছিল কংগ্রেসের যৌথ অধিবেশনে বাধা দিয়ে ট্রাম্পকে ক্ষমতায় রাখা। তখন ইলেক্টোরাল কলেজের ভোট গণনার পর কংগ্রেসের অধিবেশনে প্রেসিডেন্ট নির্বাচিত জো বাইডেনের জয়ের আনুষ্ঠানিকতা শুরু হয়। ঘটনার তদন্তকারী হাউস সিলেক্ট কমিটির মতে, এই হামলা ছিল নির্বাচনের ফলাফলকে পাল্টে দেওয়ার জন্য ট্রাম্পের সাত ভাগের পরিকল্পনার চূড়ান্ত পরিণতি। এ ঘটনা চলাকালীন ও এর পরে পাঁচজনের মৃত্যু হয়। তবে তার মধ্যে একজনকে পুলিশ গুলি করেছিল, আরেকজন ড্রাগ ওভারডোজে মারা গিয়েছিল এবং তিনজন স্বাভাবিক কারণে মারা গিয়েছিল। এছাড়া ১৩৮ জন পুলিশ কর্মকর্তাসহ বহু মানুষ আহত হন। আক্রমণের সময় দ্বায়িত্ব পালন করা চার পুলিশ অফিসার সাত মাসের মধ্যে আত্মহত্যা করেন । এ ঘটনায় প্রায় ২.৭ মিলিয়ন মার্কিন ডলার ক্ষতি হয়েছিল।
ওথ কিপারস, প্রাউড বয়েজ এবং থ্রি পারসেন্টার সহ সরকার বিরোধী গোষ্ঠীর ৩০ জনেরও বেশি সদস্যকে ক্যাপিটলে আক্রমণের পরিকল্পনা করার অভিযোগে অভিযুক্ত করা হয়েছিল।  যদিও হামলার সাথে সম্পর্কিত অপরাধের জন্য অভিযুক্ত বেশিরভাগ লোকেরই উগ্র ডানপন্থী বা চরমপন্থী গোষ্ঠীর সাথে কোন পরিচিতি ছিল না। তবে একটি উল্লেখযোগ্য সংখ্যক লোক চরমপন্থী দল বা ষড়যন্ত্রমূলক আন্দোলনের সাথে যুক্ত ছিলেন। ২০২২ সালের ডিসেম্বরের মধ্যে, ৪৬৫ জন অভিযুক্ত ব্যক্তি দোষ স্বীকার করেছেন।
দ্য কমেডি অফ এররস
দ্য কমেডি অফ এররস (ইংরেজি: The Comedy of Errors) হল উইলিয়াম শেকসপিয়র রচিত প্রথম নাটকগুলির অন্যতম। তাঁর কমেডিগুলির মধ্যে এটিই সংক্ষিপ্ততম এবং সর্বাধিক হাস্যরসোদ্দীপক। এই নাটকের হাস্যরসের প্রধান উৎস ভাঁড়ামি ও পরিচয়-বিভ্রান্তি এবং সেই সঙ্গে যমক ও শব্দক্রীড়ার ব্যবহার। শেকসপিয়র রচিত এই দ্য কমেডি অফ এররস ও দ্য টেম্পেস্ট নাটক দু’টিতেই কেবল অ্যাসিস্টটলীয় সময়-ঐক্যের নীতিটি (অর্থাৎ, নাটকীয় ঘটনাবস্তুর সময়কাল অনধিক চব্বিশ ঘণ্টা) অনুসৃত হয়েছে। সমগ্র বিশ্বে এই নাটকটি একাধিক অপেরা, মঞ্চ প্রযোজনা, চলচ্চিত্র ও মিউজিক্যাল থিয়েটারে অভিযোজিত হয়েছে। নাটকটির প্রথম মঞ্চায়নের পরবর্তী শতাব্দীগুলিতে নাটকটির শিরোনামটি "একের পর এক করে যাওয়া একাধিক ভুলের ফলে উদ্ভূত উপহাসাত্মক ঘটনা বা ঘটনাক্রম" ("an event or series of events made ridiculous by the number of errors that were made throughout") অর্থে জনপ্রিয় ইংরেজি শব্দকোষে একটি বাগধারা হিসাবে স্থান পায়।
১৮৬৯ সালে ঈশ্বরচন্দ্র বিদ্যাসাগর দ্য কমেডি অফ এররস নাটকটি ভ্রান্তিবিলাস নামে বাংলায় আখ্যায়িকার আকারে অনুবাদ করেন। এই অনুবাদে তিনি মূল নাটকের পাত্রপাত্রী ও স্থাননামগুলির পরিবর্তে ভারতীয় ব্যক্তিনাম ও স্থাননাম ব্যবহার করেন। গ্রন্থটি বাংলাতেও অত্যন্ত জনপ্রিয়তা অর্জন করে। ১৯৬৬ সালে এটি চলচ্চিত্রায়িতও হয়।
প্রথম অঙ্ক
ইফিসাসের আইন অনুযায়ী, সাইরাকিউসের বণিকেরা সেই শহরে প্রবেশ করতে পারেন না। তাই সাইরাকিউসের প্রবীণ বণিক ইজিয়নকে শহরে পাওয়া গেলে তাঁকে শাস্তির মুখে পড়তে হয়। এক হাজার মার্ক জরিমানা ধার্য হল তাঁর। তিনি ইফিসাসের ডিউক সোলিনাসের কাছে নিজের জীবনের দুঃখময় কাহিনি শোনালেন। যৌবনে ইজিয়ন বিবাহ করেছিলেন এবং তাঁর দুই যমজ পুত্রের জন্ম হয়েছিল। সেই দিনই কর্মহীনা দরিদ্র এক নারীও দুই যমজ পুত্রের জন্ম দেন। ইজিয়ন নিজের পুত্রদের জন্য ক্রীতদাস হিসাবে সেই দু’টি ছেলেকে কিনে নিলেন। এই ঘটনার কিছুদিন পরেই তিনি সপরিবারে সমুদ্রযাত্রা করেন এবং সমুদ্রে এক ঝড়ের সম্মুখীন হন। এক ছেলে ও একজন ক্রীতদাসকে নিয়ে ইজিয়ন প্রধান মাস্তুলটি জাপটে ধরলেন। অন্যদিকে তাঁর স্ত্রী অন্য দুই শিশুকে সঙ্গে নিলেন। এক ব্যক্তি তাঁর স্ত্রীকে নিজের নৌকায় তুলে নিলেন এবং অপর এক ব্যক্তি ইজিয়নকে উদ্ধার করেন। এরপর ইজিয়ান আর স্ত্রী ও তাঁর স্ত্রীর সঙ্গে থাকা ছেলেগুলিকে খুঁজে পাননি। তাঁর পুত্র অ্যান্টিফোলাস এখন প্রাপ্তবয়স্ক। তিনিও তাঁর ভৃত্য ড্রোমিওকে নিয়ে সাইরাকিউসে এসেছিলেন ভাইয়ের সন্ধানে। অ্যান্টিফোলাস ফিরছেন না দেখে ইজিয়নকেই আসতে হল তাঁদের খোঁজে।
তাঁর কথা শুনে ডিউক দুঃখ পান এবং জরিমানা দেওয়ার জন্য ইজিয়নকে এক দিন সময় দেন।
সেই দিনই ভাইয়ের সন্ধানে অ্যান্টিফোলাস ইফিসাসে উপস্থিত হলেন। তিনি ড্রোমিওকে কিছু টাকা দ্য সেন্ট্যুর নামে এক সরাইখানায় জমা রাখতে পাঠালেন। তার কিছুক্ষণ পরেই ইফিসাসের ড্রোমিও অ্যান্টিফোলাসের সামনে এসে উপস্থিত হলেন এবং টাকার কথাটা সম্পূর্ণ অস্বীকার করে বলল যে, অ্যান্টিফোলাসের স্ত্রী অপেক্ষা করছেন; তাই তিনি যেন রাতের খাবার খেতে বাড়িতে আসেন। ভৃত্য অভব্যের মতো মজা করছে ভেবে অ্যান্টিফোলাস ইফিসাসের ড্রোমিওকে মারধর করলেন।
দ্বিতীয় অঙ্ক
ইফিসাসের ড্রোমিও তাঁর গৃহকর্ত্রী আড্রিয়ানার কাছে ফিরে এসে জানালেন যে, তাঁর "স্বামী" বাড়ি ফিরতে অস্বীকার করেছেন, এমনকি তাঁকে চিনতেও চাননি। স্বামীর চরিত্র নিয়ে আড্রিয়ানার আগেই সন্দেহ জন্মেছিল। এই সংবাদে তিনি নিজের সন্দেহের ব্যাপারে নিশ্চিত হলেন।
এদিকে সাইরাকিউসের অ্যান্টিফোলাসের সঙ্গে সাইরাকিউসের ড্রোমিওর দেখা হল। ড্রোমিও অভব্যতার কথা অস্বীকার করল। অ্যান্টিফোলাস তাকে মারতে শুরু করলেন। হঠাৎ আড্রিয়ানা ছুটে এলেন এবং সাইরাকিউসের অ্যান্টিফোলাসের কাছে প্রার্থনা করলেন তাঁকে ছেড়ে না যাওয়ার জন্য। সাইরাকিউসবাসীরা এই অদ্ভুত ঘটনাগুলিকে বুঝতে পারল না। তারা এটিকে জাদুটোনার ঘটনা মনে করল। সঙ্গে এও মন্তব্য করল যে, ইফিসাসে তো জাদুকরী নেই। অ্যান্টিফোলাস ও ড্রোমিও গোলমাল এড়াতে সেই অপরিচিতার সঙ্গেই চলে গেলেন। একজন রাতের খাবার খেতে বসলেন এবং অন্য জন দরজায় পাহারা দিতে লাগল।
তৃতীয় অঙ্ক
ইফিসাসের অ্যান্টিফোলাস বাড়ি ফিরলেন। কিন্তু দরজায় পাহারায় থাকা সাইরাকিউসের ড্রোমিও তাঁকে বাড়িতে ঢুকতে বাধা দিলে তিনি রেগে উঠলেন। তিনি দরজা ভাঙতে গেলেন। কিন্তু তাঁর বন্ধুরা তাঁকে গোলমাল করতে বারণ করলেন। তখন তিনি ঠিক করলেন, বাড়িতে না ঢুকে এক রাজ-গণিকার বাড়িতে নৈশাহার সারবেন।
বাড়ির ভিতর সাইরাকিউসের অ্যান্টিফোলাস বুঝতে পারলেন, তিনি তাঁর "স্ত্রী"র বোন স্মিরনার লুসিয়ানার প্রতি আকৃষ্ট হয়ে পড়েছেন। তাঁর মনোযোগ পেয়ে লুসিয়ানাও আত্মশ্লাঘা বোধ করতেন। কিন্তু একই সঙ্গে অ্যান্টিফোলাসের কথাগুলির অনৈতিক দিকটিও তাঁকে ভাবিত করে তুলল। লুসিয়ানা বেরিয়ে যাওয়ার পর সাইরাকিউসের ড্রোমিও ঘোষণা করল যে, তিনি আবিষ্কার করেছেন তাঁর এক স্ত্রী আছে – নেল নামে এক কদাকার পাচিকা। সাইরাকিউসের অ্যান্টিফোলাস ও ড্রোমিও স্থির করলেন, যত শীঘ্র সম্ভব পালাবেন। ড্রোমিও যাত্রার পরিকল্পনা করতে গেল। এদিকে সাইরাকিউসের অ্যান্টিফোলাসের সঙ্গে দেখা হল অ্যাঞ্জেলো নামে এক স্বর্ণকারের। অ্যাঞ্জেলো দাবি করলেন অ্যান্টিফোলাস একটি হারের বায়না দিয়েছিলেন। জোর করেই অ্যান্টিফোলাসের হাতে হারটা ধরিয়ে দিয়ে অ্যাঞ্জেলো বললেন, পরে এসে তিনি দাম নিয়ে যাবেন।
চতুর্থ অঙ্ক
ইফিসাসের অ্যান্টিফোলাস ইফিসাসের ড্রোমিওকে একটি দড়ি কিনতে পাঠান, যাতে তিনি তাঁকে বাড়িতে না ঢুকতে দেওয়ার জন্য তাঁর স্ত্রীকে প্রহার করতে পারেন। তারপর তাঁর সঙ্গে অ্যাঞ্জেলোর দেখা হয়। অ্যাঞ্জেলো তাঁকে হারের দামটি চুকিয়ে দিতে বলেন। অ্যান্টিফোলাস হারটি পাওয়ার কথা অস্বীকার করলে তাঁকে গ্রেফতার করা হয়। তাঁকে যখন নিয়ে যাওয়া হচ্ছিল, তখন সাইরাকিউসের ড্রোমিও সেখানে উপস্থিত হয়। অ্যান্টিফোলাস ড্রোমিওকে অ্যাড্রিয়ানার কাছে পাঠান জামিনের অর্থ সংগ্রহের জন্য।
এই ঘটনার পর সাইরাকিউসের ড্রোমিও ভুল করে জামিনের জন্য আনীত অর্থ তুলে দেয় সাইরাকিউসের অ্যান্টিফোলাসের হাতে। রাজগণিকা লুকিয়ে অ্যান্টিফোলাসের উপর নজরদারি করছিল। সে এসে বলে অ্যান্টিফোলার তার আংটির বিনিময়ে হারটি তাকে দেবেন বলে কথা দিয়েছিলেন। সাইরাকিউসবাসীরা তা দিতে অস্বীকার করেন ও পালিয়ে যান।
পঞ্চম অঙ্ক
রাজগণিকা ঠিক করল, সে অ্যাড্রিয়ানাকে বলবে যে তাঁর স্বামী পাগল হয়ে গিয়েছে। ইফিসাসের ড্রোমিও দড়ি নিয়ে গ্রেফতার হওয়া ইফিসাসের অ্যান্টিফোলাসের কাছে আসে। অ্যান্টিফোলাস প্রচণ্ড রেগে যান। অ্যাড্রিয়ানা, লুসিয়ানা ও রাজগণিকা পিঞ্চ নামে এক জাদুকরকে নিয়ে আসেন। পিঞ্চ ইফিসাসবাসী অ্যান্টিফোলাস ও ড্রোমিওর ভূত তাড়ানোর চেষ্টা করে। তাঁদের বেঁধে অ্যাড্রিয়ানার বাড়িতে নিয়ে যাওয়া হয়। তরবারি হাতে সাইরাকিউসবাসীরা প্রবেশ করেন। সবাই তাঁদের ইফিসাসবাসী ভ্রমে মনে করেন যে, কোনওভাবে বাঁধন ছিন্ন করে তাঁরা পালিয়ে এসেছেন প্রতিশোধ নিতে। ভয় পেয়ে সবাই পালিয়ে যায়। হুকুমবরদারকে নিয়ে অ্যাড্রিয়ানা আবার উপস্থিত হন। তাঁরা সাইরাকিউসবাসীদের বেঁধে ফেলার চেষ্টা করেন। তাঁরা আশ্রয় গ্রহণ করেন স্থানীয় আশ্রমে। সেখানে আশ্রমাধ্যক্ষা দৃঢ়তার সঙ্গে তাঁদের রক্ষা করেন।
হঠাৎ আশ্রমাধ্যক্ষা সাইরাকিউসবাসী যমজদ্বয়কে নিয়ে প্রবেশ করেন। সবাই সারাদিনের বিভ্রান্তিজনক ঘটনার স্বরূপ বুঝতে শুরু করেন। শুধুমাত্র সেই যমজদ্বয়েরই মিলন ঘটে না, সেই সঙ্গে জানা যায় আশ্রমাধ্যক্ষা স্বয়ং ইজিয়নের পত্নী ব্যাবিলনের এমিলিয়া। ডিউক ইজিয়নকে ক্ষমা করে দেন। সবাই আশ্রমে প্রবেশ করেন পরিবারের পুনর্মিলন উদ্‌যাপন করতে।
বিষয়বস্তু ও রচনাকাল
এই নাটকে ফ্রান্সে উত্তরাধিকার-সংক্রান্ত যুদ্ধের সাময়িক উল্লেখ পাওয়া যায়। যা নাটকের রচনাকাল ১৫৮৯ থেকে ১৫৯৫ সালের মধ্যবর্তী যে কোনও সময়কে নির্দেশ করে। চার্লস হুইটওয়ার্থ ঐতিহাসিক নথিপত্র ও সেই সময় শেকসপিয়র কর্তৃক রচিত অন্যান্য নাটকের পাঠগত সাদৃশ্যের ভিত্তিতে বলেছেন যে, দ্য কমেডি অফ এররস লিখিত হয়েছিল "১৫৯৪ সালের শেষার্ধ্বে"। তবে ১৬২৩ সালে ফার্স্ট ফোলিও প্রকাশের আগে এটি প্রকাশিত হয়নি।
বিশ্লেষণ ও সমালোচনা
কয়েক শতাব্দী ধরে গবেষকেরা দ্য কমেডি অফ এররস নাটকে বিষয়বস্তুগত গভীরতার অল্পতাই খুঁজে পেয়েছেন। যদিও হ্যারল্ড ব্লুম বলেন যে, এই নাটকটি "কমেডি শিল্পে শেকসপিয়রের অসাধারণত্বের পরিচায়ক"। নাটকটির প্রশংসা করতে গিয়ে তিনি বলেন, "ঘটনাক্রম, উপক্রমিক চরিত্রচিত্রণ ও রচনাশৈলীর ক্ষেত্রে [এই নাটকটি] এতটাই দক্ষতা, [বা] বাস্তবিক অর্থে চমৎকারিত্বের [পরিচয় দিয়েছে] যে, এটির কাছে তিনটি হেনরি দ্য সিক্সথ নাট্যাবলি এবং তুলনামূলকভাবে দুর্বল কমেডি দ্য টু জেন্টলমেন অফ ভেরোনা অনেকটাই ম্লান হয়ে যায়।" স্ট্যানলি ওয়েলসও বলেন যে, এটিই শেকসপিয়রের প্রথম নাটক যেটিতে "রচনাশৈলীর চমৎকারিত্ব প্রদর্শিত হয়েছে"। নাটকটি অষ্টাদশ শতাব্দীর মঞ্চে বিশেষ জনপ্রিয়তা পায়নি। কারণ, ডেভিড গ্যারিক প্রমুখ অভিনেতা কর্তৃক চমকপ্রদভাবে উপস্থাপিত হতে পারে, এমন কোনও চরিত্র এই নাটকে ছিল না।
একটি বিশেষ কারণে এই নাটকে উল্লেখযোগ্য। অষ্টাদশ শতাব্দীর গোড়ার দিকে কোনও কোনও সমালোচক সমালোচনার ফরাসি ধ্রুবক অর্থাৎ খ্রিস্টপূর্ব চতুর্থ শতাব্দীতে অ্যারিস্টটল কর্তৃক নির্দিষ্ট ধ্রুপদি নাট্য-ঐক্যের প্রতি আলোচ্য নাটকের আনুগত্যের বিচারে নাটকের মূল্যায়ন করতেন। শেকসপিয়রের দ্য কমেডি অফ এররস ও দ্য টেম্পেস্ট নাটক দু’টিই কেবল এই ধ্রুবকের মানসম্মত।
অবশ্য আইনের অধ্যাপক এরিক হেইনজ দাবি করেন যে, এই নাটকে বিশেষভাবে উল্লেখযোগ্য এতে ধারাবাহিকভাবে উল্লিখিত সামাজিক সম্পর্কগুলি, যা সেই সম্পর্কের সামন্ততান্ত্রিক রূপের আড়ালে সঙ্কটাপন্ন অবস্থায় আদি আধুনিক ইউরোপের ধনতান্ত্রিক শক্তির বিরুদ্ধে সংঘাতে নেমেছিল।
নাট্যমঞ্চ
শেকসপিয়রের অন্যান্য অনেক নাটকের মতো দ্য কমেডি অফ এররস নাটকটিও বহুবার অভিযোজিত ও পুনর্নির্মিত হয়েছে। বিশেষত অষ্টাদশ শতাব্দী থেকে এই ধরনের কাজ হয়ে আসছে। দর্শকরাও এগুলির বিষয়ে ভিন্ন ভিন্ন প্রতিক্রিয়া ব্যক্ত করেছেন।
মিউজিক্যাল
দ্য কমেডি অফ এররস নাটকটি একাধিকবার মিউজিক্যালে অভিযোজিত হয়েছে। অনেক ক্ষেত্রেই সেই সব ক্ষেত্রে প্রাচীন ধারার সংগীতের সঙ্গে লঘু সংগীতের মিশ্রণ ঘটেছে। এই অভিযোজনাগুলির মধ্যে রয়েছে একটি ভিক্টোরীয় মিউকিক্যাল কমেডি (আর্টস থিয়েটার, কেমব্রিজ, ইংল্যান্ড, ১৯৫১), ব্রেখটিয়ান ফোক অপেরা (আর্টস থিয়েটার, লন্ডন, ১৯৫৬), এবং একটি টু-রিং সার্কাস (ডেলাকর্ট থিয়েটার, নিউ ইয়র্ক, ১৯৬৭)।
ওয়ারিসালিগঞ্জ
থাম্ব|ওয়ারিসালিগঞ্জে অবস্থিত সূর্য মন্দির ওয়ারিসালিগঞ্জ (Warisaliganj) ভারতের বিহার রাজ্যের নাওয়াদা জেলার একটি শহর এবং তালিকাভুক্ত এলাকা।
দ্য কমেডি অফ এররস
মিউজিক্যাল
সম্পূর্ণ মৌলিক মিউজিক্যাল অভিযোজনাগুলির অন্যতম:
ওয়ারিসালিগঞ্জ
জনসংখ্যার উপাত্ত
ভারতের ২০০১ সালের আদম শুমারি অনুসারে ওয়ারিসালিগঞ্জ শহরের জনসংখ্যা হল ৩১,৩৩০ জন। এর মধ্যে পুরুষ ৫২% এবং নারী ৪৮%।